
Datum:  3. 9. 2026 
Z  A  P  I  S  N  I  K
33. redne seje Sveta RTV Slovenija z dne 26. avgusta 2026. Seja se je pričela ob 15.05 in je potekala v hibridnem načinu - v sejni sobi 5A/52, RTV center, Kolodvorska 2, Ljubljana in preko aplikacija MS Teams.

PRISOTNI ČLANI SVETA:					ODSOTNI:			 
1. Andrea Bartole	(MS Teams)					15. Marta Bon
2. Barbara Brezavšček Stegeman (MS Teams)				16. Gorazd Meško
3. Matjaž Debevc							17. Špela Stres
4. Gregor Drnovšek									
5. Goran Forbici 										
6. Mateja Kocjan	(MS Teams)
7. Boštjan Ogris				 
8. Robert Pajek									
9.	Janez Pirc
10. Robert Požonec (MS Teams)
11. Klaudija Sedar	(MS Teams)
12.	Špela Stare
13. Igor Šmid (MS Teams)
14. Ilinka Todorovski
			

OSTALI PRISOTNI:	
Natalija Gorščak		predsednica uprave
Luka Rupnik		član uprave
Franci Pavšer		član uprave – delavski direktor
Ksenija Horvat		direktorica Televizije Slovenija
Mirko Štular		direktor Radia Slovenija
Kaja Jakopič		direktorica Digitalnih vsebin
Marica Uršič Zupan		varuhinja pravic gledalcev in poslušalcev
Helena Milinković		predsednica KNS
Polona Fijavž

PREKO MS TEAMS POVEZAVE SO SEJO SPREMLJALI:
Ivana Nedižavec Korada	predsednica FO
Petra Rosandič		vodja Pravne pisarne
Marko Filli		vodja RC KP
Matej Žunkovič		vodja RC MB
Maja Marija Kojc		vodja GP
Andrej Trojer		vodja OZ
David Runco		pomočnik uprave za italijansko narodno skupnost
Jozsef Vegi		pomočnik uprave za madžarsko narodno skupnost
Tom Zalaznik		predsednik sindikata delavcev radiodifuzije Slovenije
Mario Galunič
Andraž Poeschl
Saša Umek Knez
Anica Žgajnar
Boštjan Reberšak
Janko Petrovec
Ksenja Tratnik
Gregor Peternel
Danijel Poslek
Vesna Martinec
Monika Bertok
Aljoša Curavić
Anja Koren Saftić		sindikat SKUU
Maja Žvokelj		
Seja je bila sklepčna. Vodil jo je predsednik Sveta Goran Forbici.
Uvodoma je predsednik sveta predlagal umik oz. prestavitev 4. točke na naslednjo sejo, ker je svojo odsotnost opravičila tako vodja službe za notranjo revizijo kot zaposlena v službi. Predsednica uprave Gorščak pa je predlagala, da se tudi 3. točko dnevnega reda iz sklica prestavi na naslednjo sejo, ker gradiva niso več aktualna. Ostale točke dnevnega reda se ustrezno preštevilčijo.
V razpravi, ki sledi, svetnica Stare želi, da 3. točka ostane, medtem ko direktor Radia Štular pojasni, zakaj je bolje, če se 3. točko prestavi.
Po razpravi je bil sprejet (13;13;0;0) in obravnavan naslednji dnevni red:			   38:40

1. Potrditev zapisnikov
2. Tekoča obvestila uprave
3. Pooblastilo za zastopanje RTV Slovenija pred pristojnim sodiščem
4. Predlogi in pobude varuhinje, finančnega in programskih odborov, komisij in članov sveta
5. Razno


AD 1	Potrditev zapisnikov						   		    39:0040:45
	
Predsedujoči seje Forbici je prešel na 1. točko dnevnega reda. V roku za dopolnitev zapisnikov smo prejeli pripombe svetnikov Brezavšček Stegeman, Todorovski, Drnovška, Pirca, Pajka in Stresove in jih upoštevali.
Sprejet (15;15;0;0) je bil sklep:						 		             40:40
1 – 1	Svet RTV Slovenija potrjuje zapisnik 31. redne seje Sveta RTV Slovenija.


AD 2	Tekoča obvestila uprave 						        	  40:451:35:10
	
Predsedujoči seje Forbici je prešel na 2. točko dnevnega reda, uvodoma pojasnil, katera gradiva je svet dobil in predal besedo upravi.
Predsednica uprave Gorščak je predstavila tekoče poslovanje, kjer je RTV v obravnavanem obdobju januar–julij 2026 izkazala presežek prihodkov nad odhodki v višini približno 142.000 evrov, pri čemer so vključeni prihodki urada in Ministrstva za kulturo. Brez teh prihodkov bi rezultat znašal približno 8,77 milijona evrov primanjkljaja.
Televizija Slovenija je poleti dosegla dobre rezultate; TV Slovenija 1 je imela po predstavljenih podatkih približno 2,5-odstotno gledanost. Radio je poslušanost večinoma ohranil, MMC pa je dosegel rekordne dosege in pomembno povečanje števila uporabnikov glede na prejšnje leto.
Največja odstopanja so bila pri oglaševanju, sofinanciranju in RTV-prispevku, medtem ko so bili komercialni, finančni in drugi prihodki boljši od načrta. Stroški storitev, materiala, drugih stroškov in amortizacije so bili nižji, finančni in nekateri drugi odhodki pa višji od načrtovanih.
RTV Slovenija ima po pogodbah 1.992 zaposlenih, po uredbi 1.980, kar je manj od načrtovanega. Stroški dela so kljub manjšemu številu zaposlenih znašali približno 58,6 milijona evrov, kar presega primerljivo lansko raven.
Realizacija investicij je bila približno 18,6-odstotna. Razpis za poslovni informacijski sistem je zaradi pritožb in zaustavitve postopka trenutno ustavljen; uprava bo ocenila, ali projekt nadaljevati ali sredstva prednostno usmeriti v nujno tehnično opremo.
Svetnica Todorovski ima več vprašanj in sicer jo zanima sprememba v vrhu uprave, ali svetovalec za trženje res odhaja na komercialno televizijo, kako delujoča je še uprava, ali se bo javni zavod vključil v referendumsko kampanjo kot organizator in opozorilo kolegov iz koprskega in mariborskega radia glede predloga za spremembo Zakona o RTV.
Predsednica uprave Gorščak pojasni da je članica uprave Črnko dobila ponudbo za delo v tujini in to ponudbo sprejela. Pojasni tudi, da pogodbeni sodelavec za trženje res odhaja. Uprava je še vedno štiričlanska in delujoča. Glede vključitve v referendumsko  kampanjo pove, da javni zavod kot akter ne more nastopati, lahko pa pozove podpornike javne RTV, da nastopajo v kampanji.
Član uprave Rupnik poda še dodatno pojasnilo k vprašanju svetnice Todorovski glede predloga za spremembo Zakona o RTV in zagotovi, da v predlogih ne gre za ukinjanje regionalnih centrov.
Svetnik Bartole ravno tako izreče pomisleke o slabljenju regionalnih programov in opozori na posebne pravice ki izhajajo iz 5. in 64. člena ustave RS ter da se teh pravic ne sme manjšati. Pripravljenih ima tudi nekaj sklepov.
Predsednik sveta Forbici predlaga, da se zaradi bolj informirane razprave, tema, ki jo je izpostavil svetnik Bartole pa tudi že prej svetnica Todorovski, obravnava na eni od pristojnih komisij ali na izredni seji sveta.
Dogovorjeno je bilo, da se v kratkem sestane Komisija za kadrovske in pravne zadeve, organizacijo dela in poslovnik v razširjeni sestavi, kjer se bo temeljito razpravljalo o pobudi za spremembe in dopolnitve Zakona o RTV.
Predsednik sveta Forbici glede investicij vpraša upravo, kaj je realističen plan? Predsednica uprave Gorščak pove, da bo uprava po posvetu s kolegom Martincem pripravila plan do naslednje seje.
Svetnica Todorovski omeni razpravo v Državnem zboru, kjer je ravno danes potekala v okviru pristojnega odbora razprava o predlogu zakona, s katerim bi ukinili RTV-prispevek in pove, da so bile tam razprave s strani udeležencev javnega zavoda odlične. V razpravi so sodelovali predsednica uprave, delavski direktor, predsednik Sveta delavcev in sindikati in slišati je bilo veliko pozitivnih podatkov o delovanju javnega medija.


AD 3	Pooblastilo za zastopanje RTV Slovenija pred pristojnim sodiščem                     1:35:151:39:40
Predsedujoči seje Forbici je prešel na 3. točko dnevnega reda, uvodoma pojasnil zakaj je potrebno izvesti postopek izbire zunanjega pooblaščenca ter da je o tem že razpravljala tudi Komisija za kadrovske in pravne zadeve, org. dela in poslovnik.
Predsednik komisije za kadre Bartole poroča o seji komisije, kjer so razpravljali o podelitvi pooblastila.
Razprave pri tej točki dnevnega reda ni bilo, zato je predsedujoči dal sklep na glasovanje.
Sprejet (12;12;0;0) je bil sklep:						 		            1:39:25
3 – 1	Svet RTV Slovenija pooblašča Odvetniško pisarno Križanec (OPKR d.o.o.) za zastopanje Radiotelevizije Slovenija, javnega zavoda, kot tožene stranke v delovnopravnem sporu, ki se pred pristojnim delovnim sodiščem vodi pod opr. št. I Pd 344/2024, Natalija Gorščak proti RTV Slovenija.
	Svet RTV Slovenija pooblašča predsednika Sveta RTV Slovenija Gorana Forbicija za podpis pooblastila izbranemu pooblaščencu v imenu Radiotelevizije Slovenija.


                  1:39:403:52:45
AD 4	Predlogi in pobude varuhinje, finančnega in programskih odborov, komisij in članov sveta	       	    
Predsedujoči seje Forbici je prešel na 4. točko in po krajšem uvodu predal besedo varuhinji.
Varuhinja pravic gledalcev in poslušalcev Uršič Zupan je predstavila poročilo za junij in julij, kjer je prejela skupaj 340 odzivov, je manj kot v preteklih letih. Manj pritožb glede televizijskega programa je pripisala večjemu številu premiernih oddaj in svežih vsebin.
Prejela je nekaj odzivov glede komentatorjev in studijskega programa pri nogometu ter več pripomb, ker RTV Slovenija ni prenašala tekem državne reprezentance v košarki in nekaterih drugih pomembnih mednarodnih prvenstev.
Na televiziji je bilo največ vsebinskih pripomb glede oddaje Marcel, političnih oddaj in sestave gostov. Na MMC-ju so se odzivi večinoma nanašali na moderiranje komentarjev in napake v novinarskih besedilih. Gledalci so opozorili na dolge prazne termine tretjega programa in izrazili željo po ponovitvah parlamentarnih sej za ljudi brez dostopa do interneta. Varuhinja je izpostavila tudi vprašanje podnaslavljanja parlamentarnih sej za gluhe in naglušne, ki naj bi bilo omogočeno po izboljšanju sistema za samodejno prepoznavanje govora.
Svetniki in varuhinja so se strinjali, da je treba prenoviti pravilnik o delu varuhinje. Predsednik komisije za kadrovske in pravne zadeve Bartole bo v jesenskem obdobju v okviru pristojne komisije pripravil širšo razpravo, v katero naj bi bila vključena notranja in zunanja strokovna javnost, nato pa še konkretne spremembe pravilnika. Varuhinja predlaga, da ona na pristojno komisijo pošlje pobudo za začetek prenove pravilnika.
Predsednik Komisije za PPN Pirc poroča o delu komisije v avgustu, izpostavi članek naše dopisnice, ki je bil brez dovoljenja objavljen v beograjskem spletnem časopisu in dogovor, da bo varuhinja poslala pritožbo v pisarno za avtorske pravice.
Predsednik Komisije za NP Ogris poroča o delu komisije v avgustu, izpostavi poročilo notranje revizije.
Predsednica Komisije za PS in OOJ Sedar poroča o delu komisije v avgustu. Izpostavi razpravo o članku o 1000 dneh od izraelskih napadov na Gazo ter o zastopanosti spolov v programih RTV.
Odg. urednica informativnega programa Fijavž pojasni, da čeprav se vsakodnevno za uredniških sestankih pogovarjajo o zastopanosti spolov v programih, se nazadnje goste vabi ciljno, torej tiste, ki so na določenih položajih in je vabilo bolj vezano na položaj kot na spol.
Svetnik Ogris pove, da v nekaterih oddajah je dovolj velika zastopanost žensk, niso pa to oddaje v prime timeu in meni, da je to odrivanje žensk v manj profilirane oddaje. Svetnica Todorovski pa je mnenja, da zaradi razgretega družbenega ozračja in sovražnega govora, ki doleti vsakogar, ki si drzne kritično spregovoriti, ženske ne želijo priti v dnevnoinformativne oddaje.
Predsednik komisije za PPN Pirc predlaga sklep. Svetnica Brezavšček Stegeman je obrazložila svoj glas proti; najprej, zaradi netransparentnega predstavljanja podatkov, ko se je identičen dokument, ki je bil posredovan za sejo, kjer naj bi odločali o rebalansu, zgolj preimenoval z naslovom Pričakovani odmik realizacije; drugič pa iz vsebinskega razloga, ker se ne strinja z ukrepom, kjer se krči vsebine, ki najbolj posegajo v navade in zadovoljstvo gledalcev. Po zaključeni razpravi in obrazložitvi glasov je predsedujoči dal sklep na glasovanje.
Sprejet (13;8;4;1) je bil sklep:						 		            3:14:00
4 – 1	Ob zagotovilu uprave, da so usklajeni s finančnimi možnostmi RTV Slovenija, Svet RTV Slovenija soglaša z odmiki od realizacije od PPN 2026, ki so bili predloženi 14. 7. 2026.

Svetnica Todorovski predlaga, da Svet RTV opravi razpravo o vlogi RTV-prispevka in to še pred referendumom o spremembi Zakona o RTV. Predlaga tudi, da svet upravi naloži pripravo gradiva vsaj en teden pred razpravo. To gradivo bi želela, da je razdeljeno v tri sklope: a) analiza plačevanja RTV prispevka, b) ocena uprave o posledicah ukinitve RTV prispevka in c) primerjalno analizo o metodah financiranja javnih RTV v EBU.
Tako svetnica Stare kot svetnik Drnovšek podpirata predlog svetnice Todorovski.
Svetniki so določili datum izredne seje Sveta RTV Slovenija, ki bo 9. septembra ob 15.00 uri. Uprava naj pripravi gradivo do petka, 4. septembra.
Po razpravi je dal predsedujoči sklep na glasovanje.
Sprejet (11;11;0;0) je bil sklep:						 		            3:52:30

4 – 2	Svet bo 9. septembra opravil razpravo o RTV prispevku. Uprava naj do 4. septembra pripravi:
· pregled plačevanja RTV prispevka za zadnjih 10 let;
· primerjalni pregled financiranja javnih RTV po državah članicah EBU;
· oceno posledic ukinitve RTV prispevka.


AD 5	Razno									         3:52:502.del:8:35
Predsedujoči seje Forbici preide na točko razno in uvodoma pojasni, da se je svet seznanil z odstopno izjavo članice Finančnega odbora Polone Pergar Guzaj. Njen odstop so predhodno obravnavali tudi na Komisiji za kadrovske in pravne zadeve, organizacijo dela in poslovnik, zato predsedujoči preda besedo predsedniku te komisije.
Predsednik komisije za kadre Bartole pove, da je komisija pregledala odstopno izjavo, imela razpravo in nato sprejela sklep, v katerem poziva Svet RTV Slovenija, da pozove Združenje nadzornikov Slovenije, naj predlagajo novega člana ali članico.						
Po zaključeni razpravi je dal predsednik Sveta sklep na glasovanje.

Sprejet (12;12;0;0) je bil sklep:								         2 del:1:56
5 – 1	Svet RTV Slovenija na njeno zahtevo razreši članico Finančnega odbora Polono Pergar Guzaj.

Svetnik Pirc omeni datum skupne seje komisij za PPN in za NP in pove, da sta se s kolegom dogovorila, da bi seja lahko potekala 21. septembra. Po krajši razpravi je bilo dogovorjeno, da bo skupna seja komisij za PPN in NP v razširjeni sestavi 21. septembra. Uprava naj nova izhodišča za pripravo PPN 2027 posreduje vsaj do 16. 9.

Dogovori in vprašanja svetnikov:
Dogovorjeno je bilo, da se v kratkem sestane Komisija za kadrovske in pravne zadeve, organizacijo dela in poslovnik v razširjeni sestavi, kjer se bo temeljito razpravljalo o pobudi za spremembe in dopolnitve Zakona o RTV.
Predsednik sveta Forbici glede investicij vpraša upravo, kaj je realističen plan? Predsednica uprave Gorščak pove, da bo uprava po posvetu s kolegom Martincem pripravila plan do naslednje seje.
Prenova Pravilnika o delu varuhinje. Predsednik komisije za kadrovske in pravne zadeve Bartole bo v jesenskem obdobju v okviru pristojne komisije pripravil širšo razpravo, v katero naj bi bila vključena notranja in zunanja strokovna javnost, nato pa še konkretne spremembe pravilnika. Varuhinja predlaga, da ona na pristojno komisijo pošlje pobudo za začetek prenove pravilnika.
O nedovoljeno objavljenem članku naše dopisnice v beograjskem spletnem časopisu in dogovor, da bo varuhinja poslala pritožbo v pisarno za avtorske pravice.
Dogovorjeno je bilo, da bo skupna seja komisij za PPN in NP v razširjeni sestavi 21. septembra. Uprava naj nova Izhodišča za pripravo PPN 2027 posreduje vsaj do 16. 9.



											

Podatki o glasovanju


Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno. 


Seja je bila končana ob 18.50.
Sestavni del zapisnika je video posnetek seje.

Zapisal:							Goran Forbici, l.r. 
Robert Cmiljanič					              predsednik Sveta RTV Slovenija

Kolodvorska 2, 1550 Ljubljana



tel.: +386 (0)1 475 21 42



svet@rtvslo.si



www.rtvslo.si

